Misty Uphamová

Misty Anne Uphamová (* 6. júl 1982, Kalispell, Montana, USA † 5. október 2014, Auburn, Washington) bola americká herečka.

Životopis 
Narodila sa v Kalispelli ako štvrté dieťa učiteľov hudby. Predkovia jej rodiny boli indiánskeho pôvodu (z kmeňa Čiernonožcov). Jej rodina sa presťahovala do Seattle keď mala osem rokov. Už ako teenagerka začala hrať v indiánskom divadle Red Eagle Soaring. Popritom navštevovala Young Shakespeare Workshop a účinkovala vo Freehold Theatre.

Pravdepodobne najznámejšia bola jej rola vo filme Frozen River z roku 2008, v ktorom hrala mohawskú prevádzačku ľudí Lily. Za túto rolu bola nominovaná na cenu Spirit Award v kategórii vedľajšej ženskej role. Ďalšími známymi filmami, v ktorých hrala vedľajšiu rolu, boli napríklad Divoký Django režiséra Quentina Tarantina a Blízko od seba režiséra Johna Wellsa.

V októbri 2014 bola nájdená mŕtva desať dní po tom, keď odišla z bytu svojej sestry v Auburne na prechádzku.

Filmografia 
 2002: Skins
 2002: Auf Wiedersehen, Pet (TV seriál)
 2002: Skinwalkers (TV film)
 2003: Strážca snov (DreamKeeper)
 2003: Edge of America (TV film)
 2006: Posledný deň na obzore (Expiration Date)
 2008: Frozen River
 2010: The Dry Land
 2010: Big Love (TV seriál)
 2012: Divoký Django (Django Unchained)
 2012: Every Other Second
 2013: Jimmy P. (Jimmy P: Psychotherapy of a Plains Indian)
 2013: Blízko od seba (August: Osage County)
 2014: Cake

Referencie

Externé odkazy  
 
 
 Interview: Frozen River less scary than Hollywood

Zdroj 

Herečky USA
Domorodí obyvatelia Severnej Ameriky
Osobnosti z Montany